হারিয়ে যাওয়া বাচ্চাকে উদ্ধার করে পরিবারের কাছে ফিরিয়ে দিল গয়েশপুর ফাঁড়ির পুলিশ

নদিয়া: আবারও দেখা গেল পুলিশের মানবিক মুখ। নদিয়ার (Nadia) কল্যাণী (Kalyani) থানার অন্তর্গত ঘোষপুর ফাঁড়ির পুলিশ এক হারিয়ে যাওয়া শিশুকে উদ্ধার করে মায়ের কোলে ফিরিয়ে দিল। ঘটনাটি ঘটেছে গয়েশপুর পুরসভার ১৮ নম্বর ওয়ার্ডে। স্থানীয়রা দেখতে পান, একটি ছোট্ট বাচ্চা রাস্তায় একা ঘুরে বেড়াচ্ছে এবং কান্নাকাটি করছে। খবর পেয়ে ঘটনাস্থলে পৌঁছায় ঘোষপুর ফাঁড়ির পুলিশ। তারা দ্রুত শিশুটিকে উদ্ধার করে ফাঁড়িতে নিয়ে যায় এবং তাকে শান্ত করে তার পরিচয় জানার চেষ্টা করে (District news)।

তদন্তে জানা যায়, বাচ্চা ছেলেটি মুর্শিদাবাদের বহরমপুর থেকে হারিয়ে গিয়েছিল। গয়েশপুর ফাঁড়ির পুলিশ আধিকারিকরা সঙ্গে সঙ্গে বহরমপুর থানার সঙ্গে যোগাযোগ করে শিশুটির পরিবারের সন্ধান পান। পরবর্তীতে শিশুটির মায়ের সঙ্গে যোগাযোগ করে তাঁকে খবর দেওয়া হয়। মা এসে সন্তানের সঙ্গে দেখা করেন, এবং পুলিশ শিশুটিকে তাঁর হাতে তুলে দেয়।

আরও পড়ুন: তুলির টানে এক নারীর শরীরে ফুটিয়ে তুললেন বামা কালীর অবয়ব

নিজের সন্তানকে ফিরে পেয়ে আবেগে ভেসে ওঠেন শিশুটির মা। তিনি কৃতজ্ঞতা জানান ঘোষপুর ফাঁড়ির পুলিশদের প্রতি। পুলিশের এক আধিকারিক বলেন, “একটি শিশুকে তার মায়ের কাছে ফিরিয়ে দিতে পেরে আমরা সত্যিই আনন্দিত। এটাই আমাদের কর্তব্য, এবং এর মধ্যেই রয়েছে মানবতার আসল মানে।” এই ঘটনায় গোটা এলাকায় প্রশংসার ঝড় উঠেছে। মানবিকতার এক উজ্জ্বল উদাহরণ গড়ল ঘোষপুর ফাঁড়ির পুলিশ।