দুর্গাপুরকাণ্ডের প্রতিবাদে বিক্ষোভ ও ডেপুটেশন কল্যানী থানায় কল্যাণী বিজেপি নেতৃত্বের

কল্যাণী: দুর্গাপুরে বেসরকারি মেডিকেল কলেজের চিকিৎসক পড়ুয়াকে গণধর্ষণের (Durgapur Incident) ঘটনার প্রতিবাদে ক্ষোভে ফেটে পড়ল কল্যাণী (Kalyani) বিজেপি (BJP)। শনিবার কল্যাণী থানায় বিক্ষোভ ও ডেপুটেশন কর্মসূচি আয়োজন করে কল্যাণী বিধানসভা বিজেপি নেতৃত্ব (District News)।

আরও পড়ুন: বিজয়া সম্মিলনীর মঞ্চে কেঁদে ফেললেন রাজ্যের মন্ত্রী স্বপন দেবনাথ

এই ঘটনায় দোষীদের কঠোর শাস্তির দাবিতে থানার ভারপ্রাপ্ত আধিকারিকের হাতে স্মারকলিপি তুলে দেন বিজেপি প্রতিনিধিরা। এদিনের এই কর্মসূচিতে উপস্থিত ছিলেন কল্যাণী বিধানসভার বিজেপি বিধায়ক অম্বিকা রায়, পাশাপাশি জেলার অন্যান্য বিজেপি নেতৃত্ব ও কর্মী-সমর্থকেরাও।

বিজেপি নেতৃত্বের দাবি, “রাজ্যে নারীদের নিরাপত্তা আজ প্রশ্নের মুখে। অপরাধীদের অবিলম্বে গ্রেফতার করে দৃষ্টান্তমূলক শাস্তি দিতে হবে।”